钦定古今图书集成/明伦汇编/官常典/第667卷 > 李希颜
## 钦定古今图书集成/明伦汇编/官常典/第667卷 > 李希颜

按《明外史》本传：“希颜，字愚庵，郏人，隐居不仕。太祖手
书征之至京，为诸王师，规范严峻。诸王有不率教者，
或击其额，痕隐起，帝抚而怒。高皇后问故，曰：‘乌有以
尧舜训吾子？顾怒之耶’？乃解，授左春坊右赞善。诸王
就国，希颜归旧隐，足迹不及公府。一日，部使驺舆访
之，途遇一老，枕橐而卧，前驱蹴之起，乃希颜也。倚橐”
与语，竟日而别。

===董子庄===按《明外史》本传：“子庄，名琰，以字行，江西乐安人。博学
有操行。洪武中，以乡荐除云南学官，迁知茂名县。与
修《永乐大典》，擢国子司业。严重善教士，选为赵王府
右长史。恭勤小心，随事匡正，不为苟容。王所行多愆
礼度，帝辄以责长史。子庄不挫不变，而执守愈坚。永
乐十八年春，当陪祀国社，子庄夙兴，正衣冠，端坐而
卒。”